Na podlagi devetega odstavka 61. člena Zakona o javnih uslužbencih (Uradni list RS, št. 32/25 in 1400/26; v nadaljevanju ZJU-1) in 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmlS-A, 202/21 – odl. US, 15/22, 54/22- ZUPŠ-1, 114/23, 136/23 – ZIUZDS in 70/25-ZUTD-I; v nadaljnjem besedilu: ZDR-1)

Ministrstvo za obrambo, Vojkova cesta 55, 1000 Ljubljana, objavlja prosto strokovno tehnično delovno mesto za nedoločen čas in trimesečnim poskusnim delom.

[bookmark: _Hlk195171973]»FINANČNIK VII/2 - II« (šifra DM 100199), 
v Sekretariatu generalnega sekretarja, Službi za splošne zadeve, Oddelku za prehrano in protokolarne storitve

Kandidati, ki se bodo prijavili na to delovno mesto, morajo izpolnjevati naslednje pogoje:

Zahtevana izobrazba:
· najmanj 16102 višješolsko izobraževanje (prejšnje) / višješolska izobrazba (prejšnja);
· najmanj 16202 visokošolsko strokovno izobraževanje (prejšnje) / visokošolska strokovna izobrazba (prejšnja);
· najmanj 16203 visokošolsko strokovno izobraževanje (prva bolonjska stopnja) / visokošolska strokovna izobrazba (prva bolonjska stopnja);
· najmanj 16204 visokošolsko univerzitetno izobraževanje (prva bolonjska stopnja) / visokošolska univerzitetna izobrazba (prva bolonjska stopnja).

Zahtevane delovne izkušnje: 
· 3 leta

Skladno s 13. točko 6. člena ZJU-1 se kot delovne izkušnje šteje delovna doba na delovnem mestu, za katero se zahteva ista raven izobrazbe, in čas pripravništva na isti ravni izobrazbe, ne glede na to, ali je bila pogodba o zaposlitvi sklenjena oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je oseba pridobila z opravljanjem del na delovnem mestu, za katero se zahteva za eno raven nižja izobrazba, razen pripravništva na takem delovnem mestu. Na delovnem mestu, za katero se zahteva raven izobrazbe, ki je v skladu z zakonom, ki ureja slovensko ogrodje kvalifikacij, uvrščena na 10. raven slovenskega ogrodja kvalifikacij, se za delovne izkušnje štejejo tudi delovne izkušnje, ki jih je oseba pridobila z opravljanjem del na delovnem mestu, za katero se zahteva izobrazba, ki je v skladu z zakonom, ki ureja slovensko ogrodje kvalifikacij, uvrščena na 8. raven slovenskega ogrodja kvalifikacij. Kot delovne izkušnje se upošteva tudi delo brez sklenjene pogodbe o zaposlitvi na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo s pogodbo o zaposlitvi oziroma z verodostojno listino, iz katerih sta razvidna obdobje opravljanja in zahtevnost dela ter raven izobrazbe, ki se zahteva za opravljanje tega dela. Delovne izkušnje, ki jih je oseba pridobila v času opravljanja poklicne funkcije v državnih organih ali lokalnih skupnostih, se štejejo za delovne izkušnje, ki jih je oseba pridobila z opravljanjem del na delovnem mestu, za katero se zahteva izobrazba, pridobljena po študijskem programu druge stopnje, oziroma izobrazba, ki ustreza ravni izobrazbe, pridobljene po študijskih programih druge stopnje, in je v skladu z zakonom, ki ureja slovensko ogrodje kvalifikacij, uvrščena na 8. raven slovenskega ogrodja kvalifikacij.

Ob smiselni uporabi 11. člena Uredbe o postopku za zasedbo delovnega mesta v organih državne uprave, pravosodnih organih in organih internega trga dela (Uradni list RS, št. 104/25) se v izbirni postopek ne uvrsti kandidat, ki na dan izteka roka za vložitev prijave ne izkazuje izpolnjevanja pogojev javne objave.


Posebni pogoji:
· dovoljenje za dostop do tajnih podatkov stopnje »interno (I), interno (EU, NATO) (I, I-E, I-N).

Naloge, ki jih bo izbrani kandidat opravljal na delovnem mestu:
· likvidacija računov,
· izdelava periodičnih in letnih poročil,
· spremljanje in analiziranje finančnega poslovanja ter vodenje evidenc,
· izdelava kalkulacij in cenikov,
· izstavljanje internih računov ter nalogov za izstavitev računov,
· reševanje zahtevnejših reklamacij,
· operativno izvajanje nalog na področju nabave,
· vzdrževanje šifrantov in nudenje pomoči ostalim uporabnikom programske opreme za spremljanje gostinskega poslovanja ,
· sodelovanje v strokovnih komisijah v postopkih JN,
· opravljanje drugih nalog podobne zahtevnosti.

Pričakovanja:
· natančnost in odgovornost,
· zanesljivost in etičnost,
· sposobnost analitičnega razmišljanja in interpretacije podatkov,
· komunikacijske veščine,
· proaktivnost in samoiniciativnost ,
· strokovnost (poznavanje prehrambnega blaga, gostinskega poslovanja in ddv),
· sodelovanje s sposobnostjo timskega dela in prilagajanja,
· organiziranost in sposobnost upravljanja s časom,
· samozavestnost.

Kaj ponujamo:
· dinamično in odgovorno delovno okolje,
· delo, kjer noben dan ni enak prejšnjemu,
· priložnost za strokovni razvoj in pridobivanje novih znanj,
· delo v manjšem in dobro organiziranem timu, v katerem je vsak strokovnjak na svojem področju,
· delovno okolje, kjer so medosebni odnosi spoštljivi, konflikti pa se rešujejo konstruktivno.

Prijava na prosto strokovno tehnično delovno mesto mora biti obvezno pripravljena na obrazcu »VLOGA ZA ZAPOSLITEV«, ki je priloga te javne objave, z natančno izpolnjenimi vsemi rubrikami in lastnoročno podpisano izjavo o izpolnjevanju pogojev. Prijave, ki ne bodo vključevale obrazca, ne bodo upoštevane v izbirnem postopku.

Prijava za prosto delovno mesto mora vsebovati:
1. pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena;
1. pisno izjavo o izpolnjevanju pogoja glede zahtevanih delovnih izkušenj (opis naj vsebuje navedbo delodajalca, skupen čas trajanja dela, kandidat naj navede datum (dan, mesec, leto) sklenitve in datum (dan, mesec, leto) prekinitve delovnega razmerja pri posameznemu delodajalcu, ter kratko opiše delo (z navedbo stopnje zahtevnosti del in nalog, npr. ali gre za V., VI., VII. stopnjo zahtevnosti), ki ga je opravljal pri tem delodajalcu); 
1. izjavo kandidata, da:
· je državljan Republike Slovenije s stalnim prebivališčem v Republiki Sloveniji,
· nima dvojnega državljanstva,
· ni bil pravnomočno obsojen zaradi naklepnega kaznivega dejanja, ki se preganja po uradni dolžnosti, in da ni bil obsojen na nepogojno kazen zapora v trajanju več kot šest mesecev,
· zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;
1. pisno izjavo, da soglaša s tem, da se bo zanj opravilo varnostno preverjanje skladno s 35. členom Zakona o obrambi (Uradni list RS, št. 103/04 – uradno prečiščeno besedilo, št. 95/2015 in št. 139/2020);
1. pisno izjavo, da soglaša s tem, da se bo zanj opravilo varnostno preverjanje za dostop do tajnih podatkov stopnje »interno« skladno z Zakonom o tajnih podatkih (Uradni list RS, št. 50/06 - uradno prečiščeno besedilo, št. 9/10, 60/11, 8/20 in 18/23 – ZDU-10), če kandidat ustreznega dovoljenja še nima; 
1. izjavo, da za namen te javne objave dovoljuje Ministrstvu za obrambo pridobitev podatkov iz uradne evidence (če kandidat z vpogledom v uradne evidence ne soglaša, bo moral sam predložiti ustrezna dokazila).

Zaželeno je, da prijava vsebuje tudi kratek življenjepis ter, da kandidat v njej poleg formalne izobrazbe navede tudi druga znanja in veščine, ki jih je pridobil.

Strokovna usposobljenost kandidatov se bo presojala na podlagi priložene vloge za zaposlitev, na podlagi priloženih izjav in dokazil, lahko na podlagi pisnega preizkusa, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov, v kolikor bo to potrebno. 

Strokovno tehnično delovno mesto finančnik VII/2 - II je uvrščeno v 21. plačni razred (osnovna plača 2.285,06 EUR bruto). Izbrani kandidat pridobi pravico do izplačila osnovne plače v vrednosti plačnega razreda postopno, na način iz 3. točke prvega odstavka 101. člena Zakona o skupnih temeljih sistema plač v javnem sektorju (Uradni list RS, št. št. 95/24 in 12/26 – ZPPJUFT). 

Z izbranim kandidatom bo, v kolikor po opravljenem predhodnem zdravstvenem pregledu ter varnostnim preverjanju ne bo ugotovljenih zadržkov, sklenjeno delovno razmerje za nedoločen čas, s polnim delovnim časom in trimesečnim poskusnim delom. 

Delo se bo opravljalo v prostorih Sekretariata generalnega sekretarja, Službe za splošne zadeve, Oddelku za prehrano in protokolarne storitve, na naslovu Vojkova cesta 55 v Ljubljani, oziroma na območju delovanja Ministrstva za obrambo.

Kandidate vabimo, da vložijo prijavo v elektronski obliki (OBVEZNO NA PRILOŽENEM OBRAZCU »VLOGA ZA ZAPOSLITEV«, ki je priloga na spletnem mestu državne uprave GOV.SI, prosta delovna mesta), ki jo pošljejo z označbo: »Za javno objavo št. 110-810/2026« na Ministrstvo za obrambo, Sekretariat generalnega sekretarja, Služba za kadrovske zadeve, Oddelek za kadrovske zadeve in sicer v roku 14 dni po objavi na spletnem portalu državne uprave GOV.SI in Zavoda Republike Slovenije za zaposlovanje, torej do vključno 16. 11. 2026, na elektronski naslov: glavna.pisarna@mors.si, pri čemer veljavnost prijave ni pogojena z elektronskim podpisom.

Kandidati bodo o izbiri/neizbiri pisno obveščeni na elektronski naslov s katerega bodo poslali prijavo v osmih dneh po zaključenem postopku. Obvestilo o končanem javni objavi bo objavljeno na spletem državnem portalu GOV.SI

[bookmark: _Hlk178167758]Informacije o izvedbi javne objave je možno dobiti na telefonski številki 01/471 10 61 pri Andreji Marinko. Informacije o delovnem področju je možno dobiti na telefonski številki 01/471 23 71 pri Mariji Jakič.


Opomba: Uporabljeni izrazi, zapisani v moški slovnični obliki, so uporabljeni kot nevtralni za ženske in moške. 

